
סדר היום:	1.	הצעת חוק חיילים משוחררים (החזרה לעבודה) (תיקון מס' 14) (הרחבת ההגנה על עובדים מפני פיטורים), התשס"ד-2004, פ/201 של חברי הכנסת גלעד ארדן, דניאל בנלולו וענבל גבריאלי – הכנה לקריאה שנייה ושלישית


נכחו:

חברי הוועדה: 	שאול יהלום – היו"ר
מתן וילנאי

מוזמנים:	סג"מ קרן בכר	-	קמ"ד, קצין מילואים ראשי, משרד הביטחון
	סרן גלעד לין	-	קצין ייעוץ וחקיקה, משרד הביטחון
עו"ד ישי יודקביץ	-	לשכה משפטית, משרד הביטחון
עו"ד שי סומך	-	לשכה משפטית, משרד המשפטים
אמירה חכמון	-	רפרנטית ביטחון, אגף התקציבים, משרד האוצר
אבי סייג	-	פורום מג"דים
יעקב גיל	-	חבר כנסת לשעבר, ארגון הגמלאים

ייעוץ משפטי:  	ג'ודי וסרמן
	גיל שבתאי (מתמחה)

מנהלת הוועדה:	וילמה מאור

רשמה:	אירית שלהבת



הצעת חוק חיילים משוחררים (החזרה לעבודה) (תיקון מס' 14) 
(הרחבת ההגנה על עובדים מפני פיטורים), התשס"ד-2004, פ/201


היו"ר שאול יהלום:

	אני מתכבד לפתוח את ישיבת ועדת העבודה, הרווחה והבריאות. על סדר היום הצעת חוק חיילים משוחררים (החזרה לעבודה) (תיקון מס' 14) (הרחבת ההגנה על עובדים מפני פיטורים), התשס"ד-2004. זאת הצעת חוק פרטית שעברה קריאה ראשונה ואנחנו מכינים אותה לקריאה שנייה ושלישית. שלושת חברי הכנסת המציעים – גלעד ארדן, דניאל בנלולו וענבל גבריאלי – אינם כאן כעת ואני מייצג אותם.

	בדברי ההסבר להצעת החוק נכתב כדלקמן: "סעיף 41א(ב) לחוק חיילים משוחררים (החזרה לעבודה), התש"ט-1949 אוסר פיטורים של עובד בתקופת היותו בשירות מילואים וכן בתקופה של עשרים ואחד ימים לאחר תום שירות המילואים. מוצע להאריך את התקופה שבה נאסר לפטר כאמור לפרק זמן של שלושים ימים מתום שירות המילואים". זאת פשרה, הרי הם רצו 45 ימים בהתחלה ועשינו פשרות על פשרות. 

	האם מישהו מתנגד להצעת החוק?

	אנחנו מאשרים את הצעת חוק חיילים משוחררים (החזרה לעבודה) (תיקון מס' 14) (הרחבת ההגנה על עובדים מפני פיטורים), התשס"ד-2004, לקריאה שנייה ושלישית, פה אחד.

	תודה רבה לכם רבותי. הישיבה נעולה.


הישיבה ננעלה בשעה 11:50
